[{"text_idx": "#000003", "text": "La\u0308ti kirjandusagent: La\u0308a\u0308nes on raamat peamiselt toode"}, {"text_idx": "#000005", "text": "Kuidas to\u0308o\u0308tab kirjandusagent? Avaldame intervjuu kirjandusagendina tegutseva la\u0308ti kirjaniku ja to\u0303lkija Vilis Kasimsiga[1]. Kasims on keskendunud kirjastajatele, kellele pakub huvi Baltimaade kirjandus"}, {"text_idx": "#000006", "text": "Umbes viis aastat tagasi elasin Suurbritannias, ning toonane La\u0308ti Kirjanduskeskuse juht Ja\u0304nis Oga kutsus mind Londoni raamatumessile, kohtumaks va\u0308liskirjastajatega. Tegemist polnud palgato\u0308o\u0308ga, sain lihtsalt uusi kogemusi. See ja\u0308tkus ka ja\u0308rgmisel aastal, hiljem so\u0303itsin ka Frankfurdi raamatumessile ning aitasin mujalgi."}, {"text_idx": "#000007", "text": "Kui algasid ettevalmistused 2018 Londoni raamatumessil osalemiseks, po\u0308o\u0308rdusid mu poole \u201cLatvian Literature\u201d esindajad Inga Bodnarjuka-Mrazauskas ning Juta Pi\u0304ra\u0304ga, nende sooviks oli, et seoksin end veelgi tihedamalt nimetatud to\u0308o\u0308ga, ja\u0308tkamaks pea sama, mida olin juba alustanud, ainult professionaalsemalt ning intensiivsemalt."}, {"text_idx": "#000010", "text": "Milline on sinu kui kirjandusagendi argipa\u0308ev \u2013 kuidas sa kontakte hangid, ning mismoodi sa va\u0308liskirjastajatega jutule saad? Oletan, et sa ka\u0308id festivalidel..."}, {"text_idx": "#000011", "text": "Justament, so\u0303idan Positivusele! Ent to\u0303siselt \u2013 mu po\u0303hito\u0308o\u0308 on to\u0303lkimine. Normaalsel to\u0308o\u0308pa\u0308eval a\u0308rkan hommikul, la\u0308hen hommikuso\u0308o\u0308ki tegema ning naasen arvuti manu. Istun arvuti taga, to\u0303lgin ning hakkan kirjastajatele e-kirju saatma. Kui valmistun mingiks raamatumessiks, eriti selliseks, kus ma pole varem ka\u0308inud, siis uurin vastavat kirjastusturgu \u2013 millised kirjastused on varem to\u0303lgitud kirjandust avaldanud, mida nimelt, kas midagi sarnast oleks ka la\u0308ti kirjandusest va\u0308lja pakkuda. Esmajoones keskendun neile kirjastajatele, kes on avaldanud midagi meie regiooni (Eesti, Leedu, Ts\u030cehhi jne) kirjanikelt. Kui kirjastaja pole varem midagi taolist avaldanud, siis on tunduvalt va\u0308hem lootust, et mu pakkumine talle huvi pakuks. Mo\u0303istagi juhtub mo\u0303nikord ka selline variant nagu Shane Rhodes kirjastusest \"Wrecking Ball Press\", kes polnud varem ilukirjanduslike to\u0303lgetega tegelenud, ent avaldab nu\u0308u\u0308d Suurbritannias Ja\u0304nis Jon\u0327evsi \"Jelgava 94\", pealekauba on ta valmis raamatu tru\u0308kkima Jelgava tru\u0308kikojas, mis on La\u0308ti majandusele meeldiv boonus."}, {"text_idx": "#000012", "text": "Tavaliselt on kohtumised kirjastajatega juba enam-va\u0308hem kokku lepitud. Sel aastal Londonis (s.t. 2017. a. \u2013 to\u0303lkija ma\u0308rkus) toimusid need hommikust o\u0303htuni, iga poole tunni ja\u0308rel. Oli u\u0308sna palju kontakte, tuttavad inimesed."}, {"text_idx": "#000013", "text": "Esimene po\u0308o\u0308rdumine toimub, vististi, e-kirja teel: \u201cTere, mina olen Vilis, esindan la\u0308ti kirjandust....\""}, {"text_idx": "#000014", "text": "Just, kuid ha\u0308id tulemusi vo\u0303ib saavutada ka otse raamatumessil, kui oled eelnevalt maad kuulanud ning koostanud nimekirja neist, kes tegelevad seda tu\u0308u\u0308pi kirjandusega, mida vo\u0303id pakkuda. Enamasti on need va\u0308ikekirjastused, kuna suurkirjastusi huvitavad eeska\u0308tt rahvusvahelised menukid. Va\u0308ikesed ja keskmise haardega kirjastajad ajavad hea meelega juttu, ra\u0308a\u0308givad endist, ning sa saad tasapisi aru, mis laadi raamatud neid huvitavad."}, {"text_idx": "#000015", "text": "Tihti pakun kohe paari varianti, kui need hakkavad kirjastajaid huvitama, siis palub ta saata to\u0303lkena\u0308ite. Raamatumessilt naastes kulub mo\u0303ni pa\u0308ev aega, et koguda ja asju kokku vo\u0303tta, seeja\u0308rel hakkan saatma nende raamatute to\u0303lkena\u0308iteid, milledest konkreetsed kirjastajad huvitusid vo\u0303i mis vo\u0303iks neid huvitada. Ja\u0308rgnevad ko\u0303nelused la\u0308ti kirjanduse toetusprogrammidega, raamatu autoriga jne. Paljude kirjastuste jaoks on oluline, et autor oleks valmis promoso\u0303ite tegema, ra\u0308a\u0308giks inglise, prantsuse vo\u0303i saksa keeles."}, {"text_idx": "#000016", "text": "Millistel raamatumessidel sa oled osalenud?"}, {"text_idx": "#000017", "text": "Sel aastal Londonis, Pariisis, Frankfurdis, samuti Abu Dhabis, mis sai teoks ta\u0308nu nende s\u030ceigi toetusele, kes soovis raamatumessil na\u0308ha Euroopa kirjanduste esindajaid. Neil on ses suhtes spetsiifiline la\u0308henemine. S\u030ceigi grandi (mo\u0303ni tuhat eurot) taotlemiseks tuleb so\u0303lmida leping raamatuo\u0303iguste mu\u0308u\u0308mise kohta sealsamal messil. Abu Dhabi raamatumessil osalesid mitte ainult araabia, vaid ka kogu Aasia kirjastajad. Mo\u0303istagi, probleem on selles, et meil pole nii palju to\u0303lkijaid, kes vo\u0303iksid to\u0303lkida otse urdu, hindi vo\u0303i hiina keelde."}, {"text_idx": "#000018", "text": "Sa u\u0308tlesid \"pole nii palju\". Aga kas meil ongi u\u0308ldse kedagi?"}, {"text_idx": "#000019", "text": "Ma ei tahaks kedagi solvata, kui juhtumisi on keegi, kellest mul aimu pole. Praegu tegeleme intensiivselt potentsiaalsete to\u0303lkijate otsingutega, sest la\u0308ti raamatute vastu tuntakse huvi. On kirjastajad, kes on no\u0303us vahendajakeele (inglise) kaudu tehtud to\u0303lkega, teised soovivad otseto\u0303lget la\u0308ti keelest. Neile on oluline hea keel, et poleks mingeid vahendajakeelde kaudu tehtud to\u0303lgetest tingitud va\u0308a\u0308ritimo\u0303istmisi. Sestap praegu otsimegi la\u0308ti keelest araabia keelde to\u0303lkijaid!"}, {"text_idx": "#000020", "text": "Tuttavate tuttavate kaudu. Abu Dhabi raamatumessil osales ka to\u0303lkija Ma\u0304rta Ziemelis, kes on ise elanud nii Saudi Araabias, kui ka Dubais. Tal on seal la\u0308ti pa\u0308ritolu tuttavaid. Pa\u0308risin La\u0308ti Islami Kultuurikeskuselt, kas nad teavad inimesid, kes oleksid vo\u0303imelised la\u0308ti keelest araabia kirjakeelde. Meil pole praegu ka araabia keelest la\u0308ti keelde to\u0303lkijaid. On, muidugi, Uldis Be\u0304rzin\u0327s\u030c, kes on to\u0303lkinud ko\u0303ikidest keeltest, kuid pu\u0308sivalt araabia kirjandust to\u0303lkivat inimest meil pole."}, {"text_idx": "#000022", "text": "Lisaks minule on veel Jayde Will ning Z\u030canete Ve\u0304vere-Pasqualini. Tegevusva\u0308ljad on kuidagi loomulikult jagunenud \u2013 kui Z\u030canete so\u0303idab Moskva raamatumessile, siis on loogiline, et tegeleb ka rohkem Venemaa kirjastajatega. Kui ma so\u0303idan Pariisi, siis to\u0308o\u0308tan rohkem Prantsuse kirjastajatega. Meil ko\u0303igil on ka omad kirjanduslikud prioriteedid. Z\u030canete Ve\u0304vere-Pasqualinil la\u0308heb kenasti kommerts-ja lastekirjandusega, Jayde Willil edeneb luulega, ma ise olen keskendunud ta\u0308iskasvanute proosale, ulmekirjandusele. Aga seejuures tegeleme kolmekesi ko\u0303ikide z\u030canritega."}, {"text_idx": "#000023", "text": "Milliste teoste o\u0303igused on ta\u0308nu sinule va\u0308liskirjastustele mu\u0308u\u0308dud?"}, {"text_idx": "#000024", "text": "Suurbritannias Aleksandrs C\u030caksi luulevalimik, Ja\u0304nis Jon\u0327evsi \"Jelgava 94\", Pauls Bankovskise \"Ts\u030cekaa, pomm ja rock n roll\", ka Osvalds Zebrise \"Kukema\u0308e varjus\". On veel mitu raamatut, mille avaldamise kohta on esialgu suuline kokkulepe, ent palju vo\u0303ib veel kihva kiskuda, sestap ma neist ei ra\u0308a\u0308giks. Oluline on see, et meie to\u0308o\u0308andjaks on La\u0308ti Kirjanike Liit. Me ei esinda konkreetseid autoreid ega so\u0303lmi nende nimel lepinguid. Kui leiame kirjastaja, kes tunneb huvi mingi konkreetse teose vastu, siis viime ta kokku autoriga vo\u0303i kirjastajaga \u2013 so\u0303ltuvalt sellest, kellele kuulub avaldamiso\u0303igus."}, {"text_idx": "#000025", "text": "Mulle see so\u0303na \u201cagent\u201d eriti ei meeldi, sest see tekitab mulje, justkui ma to\u0308o\u0308taks vahendustasu/protsentide eest ning korraldan o\u0303iguste mu\u0308u\u0308mist. Me ei tee kumbagi. Meil on fikseeritud tasu, ning me u\u0308ritame va\u0308liskirjastajais ko\u0303ikide La\u0308ti autorite vastu huvi kasvatada."}, {"text_idx": "#000027", "text": "Meie naabritel on sarnane la\u0308henemine, mitmed va\u0308liskirjastajad on seejuures tunnustanud la\u0308tlaste professionaalsust, eriti 2018. aasta Londoni raamatumessi ettevalmistusto\u0308o\u0308de kontekstis. Ka Leedus ja Eestis on oma autorite promomisega tegelevad inimesed. Loodan va\u0308ga, et see to\u0308o\u0308 ja\u0308tkub ka pa\u0308rast 2018.a., ehk va\u0308iksemas mahus, praeguseks loodud sidemeid oleks kahju tuulde lasta."}, {"text_idx": "#000029", "text": "Ei, sest sel juhul tuleks hakata promoma konkreetseid autoreid. Protsentide eest to\u0308o\u0308tamine mind ei huvita. Praegu to\u0308o\u0308tan ma suuresti seepa\u0308rast, et see pakub mulle huvi, arvan, et vo\u0303in midagi La\u0308ti kirjanduse ekspordiks a\u0308ra teha."}, {"text_idx": "#000030", "text": "Kas head la\u0308ti kirjanikud vo\u0303iksid endale agendi leida?"}, {"text_idx": "#000031", "text": "Leedu kirjanikul Kristina Sabal\u0327auskaitel on oma agent Londonis, ning tema mu\u0308u\u0308b ennast sel viisil. Aga sel juhul peavad juba to\u0303esti olema teistes keeltes ilmunud menukid. Vo\u0303ib-olla Sabal\u0327auskaite vo\u0303ib seda endale lubada. Ma ei tea, kui palju on kirjutamisest a\u0308ra elavaid la\u0308ti kirjanikke. Oletan, et mitte u\u0308htegi. Vo\u0303i ehk u\u0308ksikud erandid lu\u0308hikeseks ajaks. Praegu pole see reaalne, kuna osa sissetulekust peaksid nad veel agendile loovutama."}, {"text_idx": "#000032", "text": "Kuivo\u0303rd oluline on la\u0308ti kirjanduse ekspordile riigipoolne toetus? Kas ilma selleta midagi toimukski?"}, {"text_idx": "#000033", "text": "Midagi ikka toimuks, ent hoopis va\u0308iksemas mahus. Euroopa Liidu kirjandusauhind, mille on pa\u0308lvinud Inga Z\u030colude, Ja\u0304nis Jon\u0327evs ning Osvalds Zebris, vo\u0303imaldab vo\u0303iduteoste to\u0303lke/avaldamistoetust, ku\u0308llap leiaksid nende raamatud kirjastajad. Kirjastajaid on kahte tu\u0308u\u0308pi \u2013 u\u0308htesid huvitab ko\u0303igepealt raamat, teisi saadav avaldamistoetus. Kui adun, et raamat va\u0308a\u0308riks paremat kirjastajat, siis u\u0308ritan leida sellist, kes hoolitseks autori ja teose edasise populariseerimise eest. Tavaliselt vaatan, milliseid raamatuid on kirjastaja avaldanud ning u\u0308ritan selle po\u0303hjal ta eesma\u0308rkidest selgust saada."}, {"text_idx": "#000034", "text": "Millised la\u0308ti autorite teosed vo\u0303iksid olla potentsiaalsed rahvusvahelised menukid?"}, {"text_idx": "#000035", "text": "Arvan, et Nora Ikstena \u201cEmapiimal\u201d (la\u0308ti k. \"Ma\u0304tes piens, ingliskeelne pealkiri \u2013 \u201cSoviet milk\u201d) on ku\u0308llaltki head va\u0308ljavaated va\u0308liskirjastustele mu\u0308u\u0308miseks ning rahvusvahelistele kirjandusauhindadele pretendeerimiseks. Samuti Ja\u0304nis Jon\u0327evsi \"Jelgava 94\" \u2013 kui muusikaajakirjad vo\u0303tavad vedu ning hakkavad raamatust retsensioone avaldama, vo\u0303ib sellest saada alternatiivne minihitt. Ikstena ja Jon\u0327evsi raamatute suhtes on mul tunne, et need ei ja\u0308a\u0308 raamatuturul ma\u0308rkamatuks. Loomulikult, ma ei arva, et Ja\u0304nis Jon\u0327evs vo\u0303iks teenitud rahaga ku\u0308mme aastat a\u0308ra elada, ent ikkagi on meeldiv."}, {"text_idx": "#000036", "text": "Kas u\u0308he la\u0308ti autori rahvusvaheline edu kergendaks teistegi teekonda va\u0308lismaale?"}, {"text_idx": "#000037", "text": "Ku\u0308simus la\u0308ti kirjanduse promokampaania (\"#iamintrovert\") kontekstis. Kas autor peab oskama mitte ainult kirjutada, vaid ka ennast mu\u0308u\u0308a?"}, {"text_idx": "#000038", "text": "La\u0308a\u0308nes on raamat peaasjalikult toode, mida peab mu\u0308u\u0308ma. Atraktiivseid autoreid, kes on valmis raamatu promomiseks tuuritama ning on hea jutuga, hinnatakse rohkem. Teisalt, va\u0308ga heast raamatust vo\u0303ib saada menuk isegi siis, kui autor pole viimase 15 aasta jooksul kodunt jalga va\u0308lja to\u0303stnud."}, {"text_idx": "#000039", "text": "No\u0303nda vo\u0303ib isegi legendi pu\u0308sti panna \u2013 raamatu autor pole 15 aastat kodunt jalga va\u0308lja to\u0303stnud."}, {"text_idx": "#000040", "text": "Justnagu Elena Ferrante, kes annab harva intervjuusid ning kelle kohta polnud o\u0303ieti teadagi, kes ta sihuke on. Vo\u0303i USA kirjanik Thomas Pynchon, kellest ei teata, kus ta elab ja millega tegeleb. No\u0303nda ei takista miski suurepa\u0308rast raamatut La\u0308ti piiridest va\u0308ljapoole jo\u0303udmast, ent, mo\u0303istagi meeldiks kirjastajale va\u0308ga, kui autor oleks ise valmis endast maailmale kuulutama."}, {"text_idx": "#000041", "text": "Kuivo\u0303rd oluline on Londoni raamatumess la\u0308ti kirjandusele? Kas niiviisi vo\u0303ib to\u0303epoolest midagi olulist a\u0308ra teha?"}, {"text_idx": "#000042", "text": "A\u0308a\u0308rmiselt oluline, et meil saavad olema inglise keelde to\u0303lgitud la\u0308ti autorite teosed, autorid osalevad seminaridel, konverentsidel, aruteludel ning neid na\u0308evad ka teiste riikide kirjastajad. Tavaliselt on pigem vastupidi \u2013 inglise kirjastajad vaatavad, mis on mujal avaldatud, eriti suurkeeltes. Ta\u0308nu Londoni raamatumessile on ja\u0308rgmise viie aasta jooksul loota hoopiski rohkem la\u0308ti autorite to\u0303lkeid ning to\u0303lgitu avaldamist. Nii suuremates, kui ka va\u0308iksemates keeltes."}, {"text_idx": "#000043", "text": "La\u0308ti keelest to\u0303lkinud Hannes Korjus"}, {"text_idx": "#000045", "text": "Tartus algas kirjandusfestival Prima Vista"}, {"text_idx": "#000046", "text": "Ilona Martson: no\u0303uanded algajale to\u0303lkijale ehk Kuidas u\u0308ldse teha ei tohi"}, {"text_idx": "#000048", "text": "Laura Kalle: teater ei peaks ainult paitama"}, {"text_idx": "#000049", "text": "EKKM-i tegevjuht suurenenud toetusest: saame nu\u0308u\u0308d rohkem sisule keskenduda"}, {"text_idx": "#000050", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000051", "text": "Reopalu kalmistul restaureeriti rikutud hauata\u0308hised"}, {"text_idx": "#000053", "text": "Keelesa\u0308uts. Sideso\u0303na \"ja\" tulek eesti kirjakeelde"}, {"text_idx": "#000054", "text": "Villemdrillem avaldas uue loo \"Kannatust\""}, {"text_idx": "#000055", "text": "Laanes: inimo\u0303igused ja demokraatia on po\u0303himo\u0303tted, mille ja\u0308rgi minevikku hinnata"}, {"text_idx": "#000056", "text": "Leis ja Margiiela avaldas uue loo \"Ka\u0308gistamishaare\""}, {"text_idx": "#000057", "text": "Sinija\u0308rve raamatusoovitused: Jo Nesbo \"Verekuu\" to\u0303mbab lugejal vaiba jalge alt"}, {"text_idx": "#000058", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000060", "text": "Suri Dumbledore'i kehastanud na\u0308itleja Michael Gambon"}, {"text_idx": "#000061", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000063", "text": "Renate Keerd oma uuslavastusest: see on u\u0308leskutse helgusele"}, {"text_idx": "#000067", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000069", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000070", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000071", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000074", "text": "U\u0308levaade. Aasta parimad lood 2022"}, {"text_idx": "#000076", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000078", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000079", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]